# Søknad om samtykke frå Arbeidstilsynet:

# Bekrefting på at verneombodet har deltatt i søkeprosessen

Ved endringar i det fysiske arbeidsmiljøet skal arbeidstakarane medverke. Det vil seie at dei må involverast i prosessen. Medverknaden skal dokumenterast når det blir søkt om samtykke frå Arbeidstilsynet. I søknader med tiltak som involverer fleire arbeidsgivarar, skal medverknaden skje med arbeidstakarar frå kvar enkelt verksemd.

## Om søknaden

Tiltakshavaren må søke om – og få – samtykke frå Arbeidstilsynet til alle tiltak som er søknadspliktige etter plan- og bygningsloven. Dette gjeld tiltak som skal brukast, eller sannsynlegvis vil bli brukt, av verksemd(er) som er omfatta av arbeidsmiljøloven, jf. arbeidsmiljøloven § 18-9. Kommunen kan ikkje gi igangsettingsløyve før Arbeidstilsynet har gitt slikt samtykke.

Søknaden om samtykke frå Arbeidstilsynet skal dokumentere at tiltaket blir planlagt med bygnings- og utstyrsmessige løysingar som er i samsvar med krava i regelverket, slik at sikkerheita, helsa og velferda til arbeidstakarane blir varetatt. Arbeidslokala og arbeidsplassane skal vere tilpassa typen arbeid, særskilde risikoforhold ved drifta og behova til kvar enkelt arbeidstakar. Krava til personalfasilitetar (for eksempel garderobe og matrom) skal varetakast.

Her kan du lese meir om krava til fysisk arbeidsmiljø:

* [www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/](https://www.arbeidstilsynet.no/tema/byggesak/sjekkliste-for-krav-til-fysisk-arbeidsmiljo/)
* [www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/](https://www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/)

I samarbeid med arbeidstakarane og eventuelle leigetakarar og arbeidstakarane deira, må tiltakshavaren kartlegge og risikovurdere aktivitetane og prosessane som skal skje i arbeidslokala. Basert på dette må tiltakshavaren planlegge med bygnings- og utstyrsmessige løysingar som varetar dei aktuelle krava til fysisk arbeidsmiljø.

## Verneombodet skal medverke i søkeprosessen

I verksemder som ikkje har arbeidsmiljøutval, skal verneombodet vurdere og uttale seg i saker som er nemnt i [arbeidsmiljøloven § 7-2 andre ledd bokstav c](https://www.arbeidstilsynet.no/regelverk/lover/arbeidsmiljoloven/7/7-2/), jf. [forskrift om organisering, ledelse og medvirkning § 2-2 tredje ledd bokstav a](https://www.arbeidstilsynet.no/regelverk/forskrifter/forskrift-om-organisering-ledelse-og-medvirkning/2/2-2/). Dette vil blant anna seie at verneombodet skal uttale seg om planar som krev samtykke etter arbeidsmiljøloven § 18-9.

Her kan du lese meir om medverknad i samband med samtykkesøknad:

[www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/krav-til-medvirkning-ved-nybygg/](https://www.arbeidstilsynet.no/tema/byggesak/veiledning-til-dokumentasjonskrav-ved-soknad-om-arbeidstilsynets-samtykke/krav-til-medvirkning-ved-nybygg/)

Vi gjer oppmerksam på at fleire krav til medverknad kan følge av tariffavtalar o.l. som partane er bundne av. Arbeidstilsynet har ikkje myndigheit til å følge opp slike avtalar mellom partane.

## Krav til bekrefting og dokumentasjon frå verneombodet

Dokumentasjonen på medverknaden skal

* vere skriftleg
* bekrefte reell deltaking i prosessen
* opplyse om arbeidstakarane har merknader
* innehalde eventuelle kommentarar eller innvendingar til dei vedtatte planane

Nedanfor kan du beskrive kort korleis sjølve medverknadsprosessen har skjedd. Legg ved ev. møtereferat.

## Bekrefting og signering frå verneombodet

Medverknaden gjeld tiltak (bygg/adresse):

Medverknaden gjeld lokale:

Medverknaden gjeld for verksemd: Org.nr.:

Beskriv medverknadsprosessen:

Legg med ev. møtereferat.

Har du kommentarar eller innvendingar til planane utover det som kjem fram av ev. referat? Skriv her eller vis til vedlegg:

Eg bekreftar med dette at eg som verneombod har medverka til samtykkesøknaden i tråd med krava i regelverket.

...............................................

Namn (blokkbokstavar)

Telefon: ………………………….. E-post: ………………………………..

Dato: ……………………………….

..................................................

Signatur